KONTRAKT

uzavretý medzi
Ministerstvom školstva Slovenskej republiky
a
Štátnym inštitútom odborného vzdelávania
na riešenie úloh v roku 2010

Číslo u zadávateľa: 1363/2009
Číslo u riešiteľa: 1/2010

Kontrakt nie je zmluvou v zmysle právneho úkonu, ale plánovacím a organizačným aktom  vymedzujúcim organizačné, obsahové, finančné a iné vzťahy medzi ústredným orgánom štátnej správy a ústredne riadenou organizáciou.

Čl. I
ÚČASTNÍCI KONTRAKTU

Zadávateľ	Ministerstvo školstva Slovenskej republiky
	ako ústredný orgán štátnej správy podľa zákona NR SR č. 575/2001 Z. z. o organizácii činnosti vlády a organizácii štátnej správy
Sídlo	Stromová 1, 813 30 Bratislava 1
Štatutárny zástupca	Prof. Ing. Ján Mikolaj, CSc., podpredseda vlády a minister školstva
Bankové spojenie	Štátna pokladnica
Číslo účtu	7000065236/8180
IČO	00164381
(ďalej len „MŠ SR“)

Riešiteľ	Štátny inštitút odborného vzdelávania
Sídlo	Bellova 54/a, 830 07 Bratislava 37
Štatutárny zástupca	Ing. Ivan Stankovský, CSc., riaditeľ
Bankové spojenie	Štátna pokladnica
Číslo účtu	7000065156/8180
IČO	173 148 52
DIČ	2020887715
(ďalej len „ŠIOV“)

Čl. II
TRVANIE KONTRAKTU

Kontrakt sa uzatvára na obdobie od 1. januára 2010 do 31. decembra 2010.

Čl. III
PREDMET KONTRAKTU

1. Predmetom kontraktu sú nasledujúce vybrané úlohy, ktoré vychádzajú z Plánu hlavných úloh ŠIOV, ktoré sú dané v jeho štatúte v súlade s krátkodobými i dlhodobými úlohami MŠ SR obsiahnuté v Programovom vyhlásení vlády SR a v Národnom programe výchovy, vzdelávania a mládeže. ŠIOV vykoná pre MŠ SR:

1.1 Tvorba nových a inovovaných vzdelávacích programov pre odborné vzdelávanie a prípravu. Organizácia, zabezpečenie a činnosť odborných komisií ŠIOV pre skupiny odborov. Monitorovanie, revidovanie a úprava Štátnych vzdelávacích programov.
celková čiastka					105.000,- €

1.2 Príprava a realizácia celoslovenských súťaží talentovanej mládeže „Stredoškolská odborná činnosť“, „ZENIT“ a ďalšie súťaže, príprava a realizácia celoslovenského odborno-prezentačného podujatia „JUVYR“ spojeného so súťažami a odbornými seminármi v oblasti stredoškolského odborného vzdelávania a prípravy, ako aj  realizácia medzinárodného podujatia vzdelávacích programov v cvičných firmách cestou zorganizovania medzinárodného veľtrhu cvičných firiem.
celková čiastka					133 000,- €

2. Bližšia špecifikácia úloh môže byť na základe vyžiadania MŠ SR uvedená v prílohe kontraktu.

3. Na prioritné úlohy bude viesť ŠIOV analytickú evidenciu vo svojom účtovníctve.

Čl. IV
PLATOBNÉ  PODMIENKY

1. Objem prostriedkov je stanovený na základe rozpočtu MŠ SR schváleného vládou SR a Národnou radou SR.

2. Celkový objem prostriedkov potrebných na vykonanie kontraktom dohodnutých úloh je 238.000,- €.

3. MŠ SR si vyhradzuje právo znížiť sumu uvedenú v čl. IV bod 2 tohto kontraktu až o 10%.
Desaťpercentná suma predstavuje rezervu MŠ SR, ktorú môže použiť na pokrytie zníženia sumy rozpočtovanej vládou SR pre ŠIOV v dôsledku regulačných opatrení.

4. V prípade, ak zníženie sumy uvedenej v čl. IV bod 2 tohto kontraktu bude predstavovať menej ako 5% dohodnutej ceny prác na dobu trvania kontraktu, ŠIOV bude riešiť úlohy bez zmeny plánu. Ak bude zníženie uvedenej sumy vyššie ako 5%, zúčastnené strany vypracujú dodatok ku kontraktu pozmeňujúci rozsah predmetu kontraktu stanovený v čl. III tohto kontraktu.

5. ŠIOV sa zaväzuje poskytnúť MŠ SR pravidelné štvrťročné zálohy vo výške 1/4 celkového ročného objemu príspevku stanoveného v čl. IV bod 2 tohto kontraktu.

6. Organizácia zapojená do systému Štátnej pokladnice bude postupovať v zmysle zákona 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov.

Čl. V
SPÔSOB A TERMÍN VYHODNOTENIA KONTRAKTU

1. Priebežné hodnotenia plnenia úloh vyplývajúcich z tohto kontraktu sa uskutočnia formou vyhodnotenia v štvrťročných rozboroch, najneskôr do 25. dňa nasledujúceho mesiaca po uplynutí príslušného štvrťroku za prítomnosti zástupcov MŠ SR.

2. Plnenie úloh vyplývajúcich z tohto kontraktu sa vyhodnotí formou záverečnej správy o plnení kontraktu po uplynutí doby trvania kontraktu v apríli nasledujúceho roka.

Čl. VI
PRÁVA A POVINNOSTI ZÚČASTNENÝCH STRÁN

1. MŠ SR sa zaväzuje:
a) zabezpečiť financovanie predmetu činnosti uvedeného v čl. III tohto kontraktu,
b) v prípade potreby poskytnúť odbornú pomoc, informácie a štatistické údaje, ktorými disponuje MŠ SR na riešenie úloh,
c) včas informovať ŠIOV o zmenách v zadaní úloh.

2. MŠ SR má právo:
a) vykonávať priebežné kontroly plnenia úloh dohodnutých v kontrakte,
b) zúčastňovať sa priebežného hodnotenia úloh prostredníctvom svojho zástupcu.

3. ŠIOV sa zaväzuje:
a) riadne a v požadovanej kvalite a termíne odovzdať výsledky riešenia úloh,
b) dodržať dohodnutý celoročný rozpočet dohodnutý kontraktom a neprekročiť náklady stanovené na riešenie jednotlivých úloh,
c) včas informovať MŠ SR o problémoch, ktoré sa vyskytli v priebehu riešenia úloh.

4. ŠIOV má právo:
a) získať od MŠ SR údaje potrebné na riešenie alebo overenie výsledkov riešenia jednotlivých úloh, ktorými disponuje MŠ SR,
b) požadovať od MŠ SR aby na prezentáciu a realizáciu získaných výsledkov vytvoril v rámci možností vyplývajúcich z výšky rozpočtových finančných prostriedkov primerané podmienky.

Čl. VII
ZVEREJNENIE KONTRAKTU A VEREJNÝ ODPOČET

1. Tento kontrakt zverejnia obidve strany na svojich internetových stránkach do 7 dní od jeho podpisu. Záverečnú správu o plnení kontraktu zverejnia obidve strany na svojich internetových stránkach do 15. mája 2011.

2. Verejný odpočet plnenia úloh kontraktu a zverejnenie finančnej správy sa uskutočnia po vypracovaní a predložení zákonom stanovenej záverečnej správy o hospodárení.

V Bratislave 15. december 2009

za MŠ SR:	za ŠIOV:

__________________________________                ______________________________
prof. Ing. Ján Mikolaj, CSc., podpredseda                   Ing. Ivan Stankovský, CSc., riaditeľ
        vlády a minister školstva SR